钦定古今图书集成/明伦汇编/交谊典/第043卷 > 《答魏子悌》卢谌
## 钦定古今图书集成/明伦汇编/交谊典/第043卷 > 《答魏子悌》卢谌

“崇台非一干，珍裘非一腋。多士成大业，群贤济弘绩。
遇蒙时来会，聊齐朝彦迹。顾此腹背羽，愧彼排虚翮。
寄身荫四岳，托好凭三益。倾盖虽终朝，大分迈畴昔。
在危每同险，处安不异易。俱涉晋昌艰，共更飞狐厄。
恩由契阔生，义随周旋积。岂谓乡曲誉，谬充本州役。
乖离令我感，悲欣使情惕。理以精神通，匪曰形骸隔。”
妙《诗》“申笃好，清义贲幽赜。恨无随侯珠，以酬荆文璧。”